S-au întins la povești cu doi necunoscuți și au fost trași pe sfoară de aceștia. Un bărbat de 67 ani din Dolhasca a sunat miercuri, 11.12.2019, la poliția din localitate pentru a raporta un furt. În ziua respectivă, în jurul orei 15.00, la poarta bărbatului au venit doi tineri de etnie rromă care le-au spus că vor să cumpere cupoane de călătorie și nuci.

Bărbatul și soția sa au stat de vorbă la poartă cu cei doi tineri, iar la un moment dat unul dintre ei a cerut voie să folosească toaleta familliei și a mers în timp ce cei doi soți erau ținuți de vorbă de celălalt tânăr.

Tânărul a revenit de la toaletă și a plecat însoțit de prietenul său spre centrul localității pe jos. Bărbatului de 67 ani i s-a părut suspectă atitudinea celor doi și a mers în casă să verifice dacă banii rămași din pensie, 400 de lei, sunt sub fața de masă de pe comoda TV și a constatat că banii au dispărut.

Polițiștii au venit la domiciliul celor doi soți, însă nu au obținut date relevante de la aceștia deoarece erau în stare de ebrietate și le-au date contradictorii privind semnalmentele celor doi tineri rromi.

În cauza s-a deschis un dosar penal pentru săvârșirea infracțiunii de furt calificat, care va fi soluționat procedural.

DANIEL BOGHIȚĂ

reporter@ziaruldepenet.ro